CELEX: 62010CN0090
Language: bg
Date: 2010-02-16 00:00:00
Title: Дело C-90/10: Иск, предявен на 16 февруари 2010 г. — Европейска комисия/Кралство Испания

1.5.2010   
            
            
               BG
            
            
               Официален вестник на Европейския съюз
            
            
               C 113/25
            
         Иск, предявен на 16 февруари 2010 г. — Европейска комисия/Кралство Испания
   (Дело C-90/10)
   2010/C 113/40
   Език на производството: испански
   
      Страни
   
   
      Ищец: Европейска комисия (представители: S. Pardo Quintillán и D. Recchia)
   
      Ответник: Кралство Испания
   
      Искания на ищеца
   
   
               —
            
            
               Да се установи, че
               
                           —
                        
                        
                           като не е определило консервационни приоритети за посочените в Решение 2002/11/ЕО (1) специални защитени зони, съответстващи на обектите от значение за Общността в Макаронезийски биогеографски регион на негова територия, в съответствие с член 4, параграф 4 от Директива 92/43/ЕИО (2), и
                        
                     
                           —
                        
                        
                           като не е приело и приложило подходящите консервационни мерки, както и режим на защита, който да предотврати влошаването на състоянието на естествените местообитания на видовете и значителното обезпокояване на видовете чрез гарантиране на правната защита на специалните защитени зони, съответстващи на намиращите се на испанска територия обекти, посочени в Решение 2002/11/ЕО, в съответствие с член 6, параграфи 1 и 2 от Директива 92/43/ЕИО,
                        
                     Кралство Испания не изпълнило задълженията си по член 4, параграф 4 и по член 6, параграфи 1 и 2 от Директива 92/43/ЕИО;
            
         
               —
            
            
               да се осъди Кралство Испания да заплати съдебните разноски.
            
         
      Правни основания и основни доводи
   
   Комисията счита, че Кралство Испания не е изпълнило по отношение на посочените в Решение 2002/11/ЕО специални защитени зони, съответстващи на обектите от значение за Общността в Макаронезийски биогеографски регион на негова територия,
   
               —
            
            
               задължението за определяне на консервационни приоритети в съответствие с член 4, параграф 4 от Директивата;
            
         
               —
            
            
               задължението за приемане и прилагане на подходящи консервационни мерки, както и на режим на защита, който да предотврати влошаването на състоянието на естествените местообитания на видовете и значителното обезпокояване на видовете като гарантира правната защита на посочените специални защитени зони в съответствие с член 6, параграфи 1 и 2 от Директивата.
            
         
      (1)  Решение 2002/11/ЕО на Комисията от 28 декември 2001 година за приемане на списък на обектите от значение за Общността в Макаронезийския биогеографски регион съгласно Директива 92/43/ЕИО на Съвета (ОВ L 5, стр. 16; Специално издание на български език, 2007 г., глава 15, том 8, стр. 42).
   
      (2)  Директива 92/43/ЕИО на Съвета от 21 май 1992 година за опазване на естествените местообитания и на дивата флора и фауна (ОВ L 206, стр. 7; Специално издание на български език, 2007 г., глава 15, том 2, стр. 109).